**Zmluva na poskytovanie služieb č.................**

**uzatvorená podľa § 269 ods. 2 zák. č. 513/1991 Zb. Obchodný zákonník v znení neskorších predpisov**

**Objednávateľ:** Univerzitná knižnica v Bratislave

Michalská 1, 814 17 Bratislava

Zastúpený: Ing. Silvia Stasselová, generálna riaditeľka

IČO: 00164631

DIČ:

IČ DPH:

bankové spojenie: Štátna pokladnica

Číslo účtu IBAN: SK77 8180 0000 0070 0007 0334

Kontaktná osoba: Mgr. Vladimíra Bartovičová

Tel.: +421 918 909 482

E-mail: vladimira.bartovicova@ulib.sk

(ďalej len „**objednávateľ**“)

**Poskytovateľ:**

Obchodný register:

Zastúpený:

IČO :

DIČ :

IČ DPH :

Peňažný ústav :

IBAN:

Tel.:

Fax :

E-Mail. :

(ďalej len „**poskytovateľ**“)

(ďalej aj ako **„Zmluvné strany“**)

sa dohodli na tejto Zmluve o vykonaní ročných kontrol (revízií) núdzového osvetlenia. Bližšia špecifikácia je uvedená v Prílohe č. 1.

(ďalej len **„Zmluva“**)

**Článok I**

**Predmet zmluvy**

1. Poskytovateľ sa zaväzuje poskytnúť služby Objednávateľovi v súlade so špecifikáciou vo výzve na predloženie cenovej ponuky a Objednávateľ sa zaväzuje zaplatiť za vykonané práce riadne a včas cenu určenú v súlade s cenovou ponukou predloženou v rámci zadania zákazky s nízkou hodnotou zadanú Objednávateľom.

**Článok II**

**Čas, miesto, spôsob a ostatné plnenia**

1. Poskytovateľ je povinný vykonať raz ročne kontrolu (revíziu) núdzového osvetlenia v objektoch verejného obstarávateľa podľa Prílohy č. 1 a odovzdať Objednávateľovi písomnú dokumentáciu o vykonanej revízii.
2. Osobou poverenou Objednávateľom (kontaktnou osobou) na zasielanie a potvrdzovanie prijatia objednávok je Mgr. Vladimíra Bartovičová, t. č: +421 918909482, mail: vladimira.bartovicova@ulib.sk
3. Poskytovateľ je povinný informovať kontaktnú osobu objednávateľa min. týždeň vopred a dohodnúť si termín vykonania kontroly (revízie).
4. Objednávateľ umožní poskytovateľovi vstup do príslušných priestorov a poskytne Poskytovateľovi potrebnú súčinnosť, v opačnom prípade je povinný uhradiť poskytovateľovi vzniknuté náklady. Poskytovateľ sa zaväzuje, že bude rešpektovať prevádzkové podmienky objednávateľa.
5. Osobou poverenou Poskytovateľom jednaním v súvislosti s plnením podľa tejto Zmluvy je ......... (doplní dodávateľ).
6. Poskytovateľ a jeho pracovníci sa budú v objektoch UKB riadiť pokynmi objednávateľa.

**Článok III**

**Ceny a platby**

1. Cena jednotlivých služieb je uvedená v Prílohe č. 1 k tejto Zmluve a Poskytovateľ je povinný tieto ceny počas trvania Zmluvy dodržať, okrem prípadov uvedených v bode 4 tohto článku.
2. Objednávateľ uhradí cenu za objednané služby (revízie) na základe Poskytovateľom vystavenej a doručenej faktúry, v lehote jej splatnosti 30 dní od jej vystavenia a to výlučne bezhotovostným prevodom na bankový účet poskytovateľa.
3. Faktúra musí obsahovať náležitosti podľa platných právnych predpisov a tejto Zmluvy. V prípade, že doručená faktúra nebude vystavená správne, je objednávateľ oprávnený predmetnú faktúru vrátiť poskytovateľovi na opravu alebo doplnenie. Poskytovateľ je povinný vystaviť novú faktúru a doručiť ju objednávateľovi, pričom lehota splatnosti plynie až od doručenia riadne vystavenej faktúry.
4. K zmene ceny môže prísť maximálne raz za rok a to tak, že poskytovateľ požiada objednávateľa o navýšenie ceny. Navýšenie ceny je prípustné maximálne do výšky medziročnej hodnoty inflácie – vývoj spotrebiteľských cien v SR publikovanej Štatistickým úradom SR a musí byť v súlade s § 18 ZVO v platnom znení.

**Článok IV**

**Trvanie zmluvy a jej skončenie**

1. Táto Zmluva sa uzatvára na 48 mesiacov odo dňa nadobudnutia účinnosti tejto Zmluvy
2. Zmluva nadobúda platnosť dňom jej podpísania zmluvnými stranami a účinnosť nadobúda dňom nasledujúcim po dni zverejnenia v Centrálnom registri zmlúv Úradu vlády Slovenskej republiky v súlade so Zákonom č. 211/2000 Z.z. o slobodnom prístupe k informáciám a o zmene a doplnení niektorých zákonov (zákon o slobode informácií). Všetky zmeny alebo dodatky tejto Zmluvy musia byť odsúhlasené písomne oboma Zmluvnými stranami a stanú sa jej neoddeliteľnou súčasťou.
3. Zmluvný vzťah založený touto Zmluvou je možné pred uplynutím času, na ktorý bol dohodnutý, ukončiť:
4. písomnou dohodou zmluvných strán,
5. písomnou výpoveďou bez uvedenia dôvodu. Vypovedať Zmluvu je oprávnená ktorákoľvek zmluvná strana s 2-mesačnou výpovednou lehotou. Výpovedná lehota začína plynúť prvým dňom kalendárneho mesiaca nasledujúceho po doručení písomnej výpovede druhej zmluvnej strane a skončí posledným kalendárnym dňom posledného kalendárneho mesiaca výpovednej lehoty.

**Článok V**

**Záverečné ustanovenia**

1. Zmluvné strany sa zaväzujú oznámiť druhej zmluvnej strane všetky zmeny údajov (zmena názvu, sídla, fakturačných a odberných miest, bankového účtu, IČO, DIČ a pod.) dôležitých pre bezproblémové plnenie.
2. Poskytovateľ sa zaväzuje
3. udržiavať v tajnosti všetky informácie získané v súvislosti s touto Zmluvou alebo zistené pri plnení predmetu podľa tejto Zmluvy a nebude ich zverejňovať vo vzťahu k tretím osobám,
4. nevyužiť akékoľvek informácie, ktoré zistí alebo s prihliadnutím na okolnosti by mohol zistiť pri plnení predmetu tejto Zmluvy vo svoj prospech, ani v prospech tretích osôb, počas trvania zmluvného vzťahu založeného touto Zmluvou a ani po ukončení platnosti tejto Zmluvy.
5. Zmluvné strany prehlasujú, že v čase uzavretia tejto Zmluvy nie sú im známe žiadne okolnosti, ktoré by bránili alebo vylučovali uzavretie takejto Zmluvy, resp. ktoré by mohli byť vážnou prekážkou k jej splneniu.
6. Zmluvné strany sa zaväzujú, že všetky prípadné spory, do ktorých sa pri plnení tejto Zmluvy dostanú, budú riešené v prvom rade dohodou. Ak nedôjde k dohode platí, že prípadné spory budú rozhodované riadnymi súdmi.
7. Zmluva je vyhotovená v štyroch rovnopisoch, po dvoch rovnopisoch pre obe Zmluvné strany.
8. V prípadoch, ktoré nie sú v Zmluve uvedené, riadi sa vzťah zmluvných partnerov ustanoveniami Obchodného zákonníka a ďalšími právnymi predpismi vzťahujúcimi sa k predmetu a obsahu Zmluvy.
9. Zmluvné strany vyhlasujú, že si zmluvu riadne prečítali, jej obsahu a právnym účinkom z nej vyplývajúcim porozumeli, zmluvné prejavy strán sú dostatočne zroumiteľné a určité, zástupcovia oboch zmluvných strán sú oprávnení k uzatvoreniu zmluvy a na znak súhlasu s jej obsahom ju schválili a vlastnoručne podpísali.

Neoddeliteľnou súčasťou zmluvy je nasledovná príloha:

Príloha č. 1 – Opis predmetu zákazky

Príloha č. 2 – Návrh na plnenie kritérií

V Bratislave dňa ......................... V ...................... dňa .........................

Za objednávateľa: Za poskytovateľa:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

Univerzitná knižnica v Bratislave

Ing. Silvia Stasselová, generálna riaditeľka